cyanic-selkie/wikianc huggingface dataset:
பத்தாயிரம் புத்தர்கள் மடாலயம்
பத்தாயிரம் புத்தர்கள் மடாலயம் (Ten Thousand Buddhas Monastery) என்பது ஒரு பௌத்த விகாரையாகும். இந்த விகாரை ஹொங்கொங், சா டின் மாவட்டத்தில் "பய் டவ் கிராமம்" எனும் கிராமத்தில் உள்ளது. பத்தாயிரம் புத்தர்கள் மடலாயம் என்பதன் பொருள், மடாலயத்திற்கு செல்லும் பாதையின் இருபக்கமும், ஆரம்பம் முதல் மடாலயம் வரை பத்தாயிரத்திற்கும் அதிகமான பௌத்தப் பிக்குகளின் சிலைகள் கட்டப்பட்டிருப்பதே ஆகும். மொத்தம் 12,000 சிலைகள் உள்ளன.
உண்மையில் இந்த பௌத்த விகாரை "மடாலயம்" என்று அழைக்கப்பட்டாலும், சாதாரணமாக பௌத்த பிக்குகளுக்கும் பிக்குனிகளுக்கும் வசிப்பதற்கு அமைக்கப்பட்ட ஒரு மடமாக இல்லை.
வரலாறு
அதன் பின்னர் 12,000 பௌத்தப் பிக்குகளின் சிலைகளை கட்டி, விகாரைக்கு செல்லும் பாதையின் தொடக்கத்தில் இருந்து விகாரை வரை நிறுவுவதற்கு 10 ஆண்டுகள் பிடித்துள்ளன. இவ்வாறு இதன் கட்டுமானப் பணிகள் 1957ம் ஆண்டில் நிறைவுற்றன.
வழிபாட்டு முறைகள்
இந்தியாவில் தோன்றிய பௌத்தம் ஆசிய நாடுகள் பலவற்றிற்கு பரவியது போன்றேசீனத்திற்கும் பரவியிருந்தாலும், ஏனைய நாடுகளின் பௌத்த விதிமுறைகளுக்கும் சீன பௌத்த விதிமுறைகளுக்கும் இடையே பாரிய வேறுபாடு உண்டு. வழிபாட்டு முறையிலும் வேறுபட்ட தன்மைகள் உள்ளன. இலங்கை பௌத்தம் என்பது அதன் இந்து வழிபாட்டு முறையில் இருந்து மருவல் பெற்றது என்பதால் அது இந்து வழிபாட்டு முறைகளை ஆதாரமாகக் கொண்டு அமைந்திருப்பது போன்றே, சீனப் பௌத்தம் என்பதும் சீனர்களின் ஆரம்பப் பண்பாடு, பழக்க வழக்கம் மற்றும் வழிபாட்டு முறைகளை ஆதாரமாகக் கொண்டு விளங்குகிறது. ஹொங்கொங்கர்களும் சீன மரபினர் என்பதால் அதையொத்த வழிபாட்டு முறையே ஹொங்கொங் பௌத்தர்களிடையேயும் காணப்படுகின்றது.
பிக்குகளின் உடைகள்
பௌத்தப் பிக்குகள் இங்கே காவி உடைக்கு பதிலாக கருப்பு உடை அணிந்துள்ளனர். பிரதான பிக்கு மட்டுமே மஞ்சள் உடையும் அதற்கு மேல் சிகப்பு மேலாடை ஒன்றும் அணிந்துள்ளார்.
வழிபாட்டு முறை
பிக்குகள் சிறிய பறைகளை அடித்தவண்ணம், பாளிமொழியில் "பண" சொல்கின்றனர். பௌத்தர்கள் நின்று வழிபடுகின்றனர். முழங்கால் இட்டு வணங்கும் முறை இலங்கை, இந்திய முறைகளில் இருந்து வேறுபடுகிறது. முழங்கால் இடும் போது கால்கள் வலிக்காமல் இருப்பதற்கு சதுர வடிவிலான ஒரு பஞ்சணை போடப்பட்டுள்ளது. அதன்மீது கால்களை முழங்காலிட்டு வழிபடுகின்றனர். பின்னர் வரிசையாகச் சென்று பிக்குகளிடம் ஆசிர்வாதம் பெறுகின்றனர்.
இறந்தவர்கள் சாம்பல்
இலங்கை, இந்தியா போன்ற நாடுகளில் இல்லாத ஒரு பௌத்த வழக்கு சீனப் பௌத்தர்களிடம் உள்ளது. அதாவது பௌத்த விகாரையின் உள்ளே சுவர்களில், தங்க நிறத்திலான சிறிய பெட்டிகள், சிறிய புத்தர் சிலை பதிக்கப்பட்டவை ஆயிரக் கணக்கில் உள்ளன. அந்த பெட்டிகளுக்கு இலக்கத் தகடு இடப்பட்டுள்ளது. அந்த இலக்கப் பெட்டிக்கு சொந்தக்காரர் அந்த பெட்டியின் உள்ளே தனது இறந்த உறவினர்களின் படங்களை வைத்து சாம்பலையும் பேணி வைக்கின்றனர். புத்தர் அவர்களுக்கு ஆசி வழங்குவதாக ஒரு நம்பிக்கை இவர்களிடையே உள்ளது. ஆண்டுக்கு ஒருமுறை சென்று அந்த சாம்பலுக்கு பூசைகள் செய்கின்றனர். உள்ளூர் வாசிகளான ஹொங்கொங்கர்கள் புத்தரை வணங்குவதற்கு செல்லாவிட்டாலும், சீன மரபு சார்ந்த இறந்தவர்களின் சாம்பலை எடுத்து பூசை செய்வதும், படையல் இடுவதும் போன்ற பாரம்பரிய பழக்க வழக்கங்களை மேற்கொள்ளும் வகையில் செல்வோர் ஒப்பீட்டளவில் அதிகம் காணப்படுகின்றனர்.
படையல் இடல் வழக்கம்
இந்த இறந்தவர்களுக்கான பூசையின் போது பழங்கள், உணவுகள், உடை, பூக்கள் போன்றவற்றை வைத்து படையல் இடல் வழக்கமும் இவர்களிடம் காணப்படுகின்றது.
ஊதுவத்தி
ஊதுவத்தி கொளுத்தும் வழக்கம் இந்த பௌத்த மடாலயத்தில் காணப்படுகின்றது. கொத்து கொத்தாக ஊதுவத்திகளைக் கொளுத்துகின்றனர்.
பலகடவுள் வழிபாடு
ஹொங்கொங் பௌத்தர்கள், பௌத்தரை வணங்கும் அதேவேளை, சீனர்களின் பாரம்பரிய பலதெய்வ வழிபாடு முறைகளையும் ஒருங்கே கொண்டுள்ளனர். அவற்றில் சீனக் கருணை தேவதை வழிபாடு, மற்றும் தமிழர்களிடம் (தமிழ் இந்துக்கள்) காணப்படுவது போன்று வீரப்பத்திரன், ஊர்க்காவல் தெய்வங்கள் போன்ற, சீன முறைச்சார்ந்த கடவுள்களும் உள்ளனர். அதில் நான்முகன் சிலையும் காணப்படுகின்றது. அவற்றைப் படக்காட்சியகத்தில் காணலாம்.
மேலதிக விபரங்கள்
ஹொங்கொங் சுற்றுலா தளங்கில் இந்த மடாலயமும் ஒன்று என்பதால் சுற்றுலாப் பயணிகள் செல்லும் இடங்களில் இதுவும் ஒன்றாக உள்ளது.ஹொங்கொங்கில் ஏனைய இடங்களில் பொது மக்களுக்கான வசதிகளுடன் ஒப்பிடுகையில், இங்கே போதிய வசதிகள் இல்லை என்றே கூறலாம். உணவு உண்பதற்கோ, அமர்ந்து இருப்பதற்கோ ஆசனங்கள் போன்ற எந்த வசதிகளும் இல்லை. மடாலயத்தின் பராமரிப்பில் ஒரு உணவகம் உள்ளது. அதில் சைவ உணவுகள் உள்ளன. இருப்பினும் இவை சீன உணவுவகைகள் என்பதால் வெளியாளர்கள் அதனை விரும்புவதில்லை. இவ்வாறான மடாலயங்கள், கோயில்கள் பெரும்பாலும் முன்னுரிமை கொடுத்து பராமரிக்கும் நிலை இன்மையாலேயே வசதிகள் குறைவாக உள்ளமைக்குக் காரணம் எனக் கருதமுடிகிறது.
வெளியிணைப்புகள்
பகுப்பு:ஹொங்கொங் பௌத்தக் கோயில்கள் பகுப்பு:ஹொங்கொங் சுற்றுலா தளங்கள் பகுப்பு:சா டின் மாவட்டம்
ஆர்வர்டு மார்க் I
ஆர்வர்டு மார்க் I என்ற கணினி ஐபிஎம் நிறுவனத்தால் கட்டமைக்கப்பட்டு ஆர்வர்டு பல்கலைக்கழகத்திற்கு பெப்ரவரி 1944இல் அனுப்பப்பட்ட மின்-இயந்திரக் கணினி ஆகும். முதலில் ஐபிஎம் தானியக்க வரிசையால் கட்டுப்படுத்தப்படும் கணக்குப்பொறி  (Automatic Sequence Controlled Calculator, ASCC), என்றழைக்கப்பட்ட இதனை மார்க் I என்று ஹார்வர்டு பல்கலைக்கழகம் பெயரிட்டது.
மின்னனியல் இயந்திரப்பொறி கணினியான இதனை அவார்டு அயிக்கன் வடிவமைத்தார். இது ஐக்கிய அமெரிக்க கடற்படையின் கப்பல்கள் பிரிவினால் மே, 1944இல் பயன்படுத்தப்பட்டது. பின்னர் பல்கலைக்கழகத்திற்கு அலுவல்முறையாக ஆகத்து 7, 1944இல் வழங்கப்பட்டது.
குறிப்புகள்
பகுப்பு:கணினி வகைகள் பகுப்பு:கணினியியல் பகுப்பு:1944 நிகழ்வுகள்
கொயிர்கான்வான்
கொயிர்கான்வான் (Koirganwan ) என்பது இந்தியாவின் பீகார் மாநிலம் மேற்கு சம்பாரண் மாவட்டத்திலுள்ள ஒரு கிராமம் ஆகும்.
மக்கள் தொகையியல்
2011 ஆம் ஆண்டின் இந்திய மக்கள் தொகைக் கணக்கெடுப்பின்படி கொயிர்கான்வான் கிராமத்தின் மக்கள்தொகை 1699 நபர்கள் ஆகும். இவர்கள் 325 குடும்பங்களாக வாழ்கின்றனர். இம்மக்கள்தொகையில் 50.67% நபர்கள் ஆண்கள் மற்றும் 49.32% நபர்கள் பெண்களாவர். இக்கிராமத்தின் எழுத்தறிவு சதவீதம் 55.79% ஆகும். நாட்டின் சராசரி தேசிய எழுத்தறிவு சதவீதமான 74% என்பதைவிட இது குறைவாகும். எழுத்தறிவு பெற்றவர்களில் 61.39% நபர்கள் ஆண்கள் மற்றும் 38.1% நபர்கள் பெண்களாவர். 15.5% நபர்கள் 6 வயதுக்கு குறைவானவர்களாக உள்ளனர்.
மேற்கோள்கள்
பகுப்பு:பீகார் மாநிலத்திலுள்ள ஊர்களும் நகரங்களும்
மைனா (கன்னடத் திரைப்படம்)
பாடல்கள்
ஜாசி கிஃப்ட் என்பவர் பாடல்களுக்கு இசை அமைத்துள்ளார். கவிராஜ், நாகேந்திர பிரசாத் ஆகியோர் பாடல்களை எழுதியுள்ளனர்.
சான்றுகள்
பகுப்பு:2013 கன்னடத் திரைப்படங்கள் பகுப்பு:கன்னடத் திரைப்படங்கள்
மன நலம்
thumb|ஹப்ரிஸ் சிண்ட்ரோம், மெகலோமேனியா, ஹமார்டியா அல்லது நாசீசிசம் ஆகியவை தனித்து நிற்கும் அதன் எந்த வடிவத்திலும் அதிகாரத்தைப் பயன்படுத்துபவர்களைப் பாதிக்கும் உணர்ச்சி கோளாறுகள் உள்ளன.
மன ஆரோக்கியம் என்பது உளவியல் நல்வாழ்வின் நிலையையும், மன நோய் இல்லாத நிலையையும் குறிக்கிறது. இது ஒருவரின் உள நிலையானது, அவரது உணர்ச்சி, நடத்தை என்ற நிலைகளைச் சார்ந்து, திருப்திகரமான மட்டத்தில், சமன்நிலையில் செயற்படுவதைக் குறிக்கிறது. " உளச்சுகாதாரம் சிக்கலுடையது. இதனுடைய பொருளையும் செயலையும் பற்றிக் கருத்து வேறுபாடுகள், உளவியல் அறிஞர்களிடையே நிலவுகிறது. ஆரோக்கியமான உள்ள நலத்தைப் பெறுவதற்குத் தடையாக, மூளைத்திசுநோய்களும், ஆளுமை வளர்ச்சியைத் தடுக்கும் காரணங்களும் உள்ளன. மேலும், வேறு சில கராணிகளும் உள நலத்திற்குத் தடைகளாக அமைகின்றன.
வரலாறு
1860 ஆம் ஆண்டிலேயே வில்லியம் எம். கானல் (William M. Connel) என்பவர் “வாழ்க்கையில் சுகப்படுவதெப்படி அல்லது உடல் உளச் சுகாதாரம்” என்ற பெயருள்ள நூலை வெளியிட்டார். அதன் பிறகு, 1907 ஆம் ஆண்டு, கிளிப்போர்டு பீர்ஸ் (Clifford Beers) என்பவருக்கு மூளைக்கோளாறு ஏற்பட்டது. தனது உளநோய் நீங்கி நலம்பெற்ற பின்னர், தம் வாழ்நாளை உளநோய்களைக் குணமாக்கும் முறைகளை ஆராய்ந்தார். பல்வேறு அனுபவங்களை ஒருங்கிணைத்து, 'தன்னைத்தானே கண்டறிந்த உளம் ' (A mind that found itself) என்ற நூலாக வெளியிட்டார். இதுவே உளச் சுகாதாரத்தின் தொடக்கமாகக் கருதப்படுகிறது. இக்காலத்தில் இது குறித்த புரிந்துணர்வு, உலகம் முழுவதும் பரவியுள்ளது. அமெரிக்காவில் 6-5-1908 ஆம் ஆண்டு, உளச்சுகாதாரத்திற்கென முதல் குழுவை ஏற்படுத்தியது. பின்னர், அது தேசியக் குழுவாக மாறி, இது குறித்த விழிப்புணர்வைப் பரப்பியது. 1919 ஆம் ஆண்டு, பன்னாட்டுக் குழு நிறுவப்பட்டது. இந்த பன்னாட்டுக் குழுவின் முதற்கூட்டம், 1930 இல், வாசிங்டனில் கூடியது. இக்கூடலில், 53 நாடுகளில் இருந்து பலர் கலந்துகொண்டனர்.
உள்ளத்தின் வளம்
தம்முடைய பூகோள, சமூகச் சூழ்நிலைகளோடு ஒன்றி வாழும் இயல்புடையவர்களை, உளம் நலமுள்ளவர்களாகக் கருதலாம். தத்துவ, சமூக நிலைகளில் ஒருவருடைய நடத்தை முறைகள், பொருத்தமாக அமைகின்றன என்பதைப் பொறுத்து, ஒவ்வொருவரது மனநலம் முடிவு செய்யப்படுகிறது. ஒருவர் தமது ஆளுமையினால், தன்னைச் சுற்றியுள்ள சூழ்நிலையோடு இயைந்து வாழும் போது ஏற்படும் பிரச்சினைகளை, நன்கு அறிந்து, ஆய்ந்து, தெளிந்து, சுய அறிவோடு, அளவிட்டுப் பார்க்கும் திறனைப் பெற்றிருப்பர். எந்த ஒரு இடையூறுகளை வெல்ல வேண்டுமாயின், அவைகளுக்குரிய காரணங்களை, தொடக்கத்திலேயே சீர்செய்து விட வேண்டும். சீர் செய்வதற்கான ஊக்கிகளுடன் (Motives) இணைந்து, நிலையான அல்லது திட்டமான மனநிலையை அடைய வேண்டும். இவைகளே, ஒவ்வொரு மனிதனிடமும் இருக்க வேண்டிய, வாழ்க்கை அடிப்படைத் திறனாகும். 'உன்னை நீயே கட்டுப்படுத்துவதற்காக உன்னை நீயே அறிந்துகொள்' என்பதையே உளச்சுகாதாரம் கற்பிக்கிறது. வில்லியம் ஸ்டெக்கல் என்ற அறிஞர், "தன்னைத்தானே தெரிந்து கொள்வதே, நோய் நீக்கத்தின் தொடக்கமும் முடிவும் ஆகும்" என்கிறார்.
பள்ளிகளில் உளச்சுகாதாரம்
இளமையிலேயே நல்ல பழக்கவழக்கங்களைப் பயிற்றுவிக்க வேண்டும். நல்ல பழக்கவழக்கங்களால் திறமையும், முயற்சிச் சிக்கனமும், துன்ப நீக்கமும், வாழ்க்கைச் சிக்கல்களை நீக்குதல் திறனும், ஆற்றலும் இளவயதில் எளிமையாக உண்டாக்கலாம். அமெரிக்காவில் பல இலட்சம் தொடக்கப் பள்ளி மாணவர்கள், உடல் அல்லது உளக்குறைபாடு உடையவர்களாக இருக்கின்றனர். இந்தியாவிலும் தேர்வுகளில் தோல்வியுற்ற மாணவர்களிடையே, தற்கொலை செய்துகொள்ளும் பழக்கம் இருக்கிறது. மணவாழ்க்கையில் பிணக்குக்களும், விவாகரத்துக்களும் ஏற்படுவதற்குக் காரணம் விட்டுக்கொடுக்கும் உளப்பான்மையின்மையும், ஒழுக்கக் குறைபாடுகளும் என அறியப் படுகிறது. விட்டுக்கொடுக்கும் உள்ளப்பான்மையும் சூழ்நிலைக்கேற்ப இயைந்து நடக்கும் திறமையும் இருந்தால், பிணக்குக்களும் வேறுபாடுகளுமே சமுதாயத்தில் தோன்றாது அல்லது குறையும் எனலாம். ஆகவே, நல் இயல்புகளைக் குழந்தைப் பருவத்திலிருந்தே கற்பிக்கவேண்டும். ஆசிரியர்கள் குழந்தைகளிடம் நல்லியல்புகள் படியும்படி செய்ய வல்லவர்களாய் இருக்க வேண்டும். சமூக, அறிவு, உள்ளக்கிளர்ச்சிக் குறைபாடுகள் எவ்வாறு ஏற்படுகின்றன என்பதை அறிந்தாலொழிய, குழந்தைகளிடம் அத்தகைய குறைபாடுகள் பெருகுவதைப் பெற்றோர்களும் ஆசிரியர்களும் தடுக்கமுடியாது. ஆகவே பெற்றோர்களும் ஆசிரியர்களும் உளச்சுகாதாரத்தில் கவனம் செலுத்த வேண்டும். யுனெசுகோ நிறுவனமும் இதையே, தனது ஆய்வேட்டில் வற்புறுத்துகிறது.
ஆதாரங்கள்
பகுப்பு:உளவியல் கருத்துக்கள்
சாம்பல் மரப் புறா
இடது|thumb| இந்தியப் புறாக்கள் மற்றும் பெரும் புறாக்களிலிருந்து (1913) சாம்பல் காட்டுப் புறா (Ashy wood pigeon)(கொலம்பா புல்கிரிகோலிசு) என்பது கொலம்பிடே குடும்பத்தில் உள்ள ஒரு பறவை சிற்றினமாகும். இது தென்கிழக்கு ஆசியாவின் மிதவெப்ப காடுகளில் காணப்படுகிறது.
பரவல்
பூட்டான், வட இந்தியா, தெற்கு திபெத், தெற்கு சீனா, வடக்கு லாவோஸ், வடக்கு முதல் மத்திய மியான்மர், வடக்கு தாய்லாந்து மற்றும் தைவான் ஆகிய இடங்களில் காணப்படும் சாம்பல் காட்டுப் புறா தென்கிழக்கு ஆசியா முழுவதும் பரந்த அளவில் காணப்படுகிறது. இதன் மொத்த எண்ணிக்கை தெரியவில்லை என்றாலும், தைவானில் 10,000 முதல் 100,000 இனப்பெருக்க இணைகள் உள்ளன என மதிப்பிடப்பட்டுள்ளது.
இனப்பெருக்கம்
கூடுகளில் பொதுவாக ஒரு வெள்ளை முட்டை இருக்கும், இருப்பினும் இரட்டை முட்டைகள் இருப்பதும் பதிவு செய்யப்பட்டுள்ளன. இந்த புறா தோராயமாக 21-23 நாட்களுக்கு தன் முட்டைகளை அடைகாக்கும். குஞ்சு பொரித்த 28 நாட்களில் இளம் பறவைகள் கூட்டைவிட்டு வெளியேறும்.
வெளி இணைப்புகள்
பகுப்பு:நேபாளப் பறவைகள் பகுப்பு:புறாக்கள்
அயோடின் குறைபாடு
அயோடின் குறைபாடு என்பது அருகிய தனிமமான அயோடின் இல்லாமையைக் குறிக்கும். இக்குறைபாடு கழுத்தில் முன்பும் பக்கவாட்டிலும் தைராயிடு வீக்கத்தையும் தைராயிடுச் சுரப்புக் குறைபாட்டையும் விளைவிக்கும். இதனால் வளர்ச்சிக் குறைபாடுகளும் நலவாழ்வுச் சிக்கல்களும் உருவாகும்.அயோடின் குறைபாடு அறிதிறன் குறைபாட்டையும் உருவாக்குவதால் இது ஒரு பொது நலவாழ்வு வினாவாகும்.
நோய்க்காரணமும் நோய்நாடலும்
அயோடின் ஒரு முதன்மையான அருந்தனிமம் ஆகும்; தைராயிடு இசைமங்களாகிய தைராக்சின் மூவயடோத்ய்ரொனைன் இரண்டிலும் அயோடின் உள்ளது. அயோடின் குறைபாடு மண்ணின் குறைபாடு ஆகும். மண்ணின் மேற்பரப்பில் இருந்த அயோடின் தட்ப வெட்ப காரணமாக குறிப்பாக வெள்ளம் காரணமாக கடலில் சென்று கலந்து விட்டது. மண்ணின் மேற்பரப்பில் போதுமான அளவு அயோடின் இல்லாத காரணத்தால் மண்ணில் வளரும் தாவரங்களிலும் மனிதனுக்கு போதுமான அளவு அயோடின் இருப்பதில்லை. தாவரங்களில் போதுமான அளவு அயோடின் இல்லாத காரணத்தால் அதை உண்டு வாழும் விலங்குகளிலும் மற்றும் தாவரங்களையோ அல்லது இவை இரண்டையுமோ உண்டு வாழும் மனிதர்களுக்கு போதுமான அளவு அயோடின் கிடைப்பதில்லை.
தவிர்ப்பும் பண்டுவமும் (சிகிச்சையும்)
இந்தக் குறைபாட்டைத் தவிர்க்க, அயோடின் ஊட்டிய உப்பைப் பயன்படுத்தலாம். மேலும் மாவு, தண்ணீர், பால்போன்ற உணவுப் பொருள்களில் அயோடின் சேர்மங்களை சேர்த்துக் கொள்ளலாம்.
நோயிடரியல்
அயோடின் குறைபாடு 2010 ஆய்வின்படி 18.7 கோடி (2.7 விழுக்காடு) மக்களில் அமைந்துள்ளது. இதனால் அவர்களுக்குக் கழுத்தில் தைராயிடு வீக்கம் ஏற்படுகிறது. இதனால் 1990 இல் 2100 ஆக இருந்த இறப்பு 2013 இல் 2700 ஆக உயர்ந்துள்ளது.
கழுத்துக் கழலை அல்லது வீக்கம்
குருதியில் உள்ள இரு தைராயிடு இசைமங்களில் (Hormones) ஒன்றான தைராக்சின் சுரப்பு, அயோடின் குறையும்போது உருவாகாமல் போவதால் இந்நிலை உயர் தைராயிடு சுரக்கவைக்கும் இசைமங்களைத் தூண்டிவிட்டு உயிர்வேதி வினைகளை வேகப்படுத்திவிடும். எனவே உயிர்க்கல வளர்ச்சியும் கூடுதலாகி தைராயிடு நாள வீக்கம் அல்லது கழலையை உருவாக்கும் மிகக்குறைவான அயோடின் குறைபாடு நிலவும்போது, மூவயோடியொதைரோனைன் மட்டங்கள் (T3), லெவோதைராக்சி மட்டங்கள் குறைந்துள்ளபோது, உயரும். ஏனெனில், குறைவை ஈடுகட்ட, உடம்பு லெவோதைரக்சினின் பெருமளவை மூவயடோதைராக்சினாக மாற்றிவிடுகிறது. இவ்வகை நோயாளிகளுக்கு பருத்தல் குறைந்த கழலை ஏற்படும். வளர்ந்த நாடுகளில் 1900களில் அயோடின் நிரப்பூட்டம் தரத் தொடங்கிவிட்ட்தால் இந்நிலை பரவலாகக் குறைந்துவிட்டது.; என்றாலும், ஆத்திரேலியாவிலும் நியூசிலாந்த்லும் பல ஐரோப்பிய நாடுகளிலும் இன்னமும் அயோடின் குறைபாடு கணிசமான நலவாழ்வுச் சிக்கலாகவேஉள்ளது. மூன்றாம் உலக நாடுகளில் இது மேலும் பரவல்லாக நிலவுகிறது.. இதயநாள நோயைக் குறக்க மேற்கொண்ட நலவாழ்வு நடவடிக்கையால் விரும்பும் அயோடினைப் பயன்படுத்தல் கட்டுப்படுத்தப் பட்டுள்ளது. கூடுதலாக, மேலைநாடுகளில் பதப்படுத்திய உணவை உட்கொள்ளுதலும் கூடிவிட்டது. இவ்வகை உணவுகளில் பயன்படும் அயோடினற்ற உப்புகள் சமையலின்போது உப்பைக் கூட்டும் வழிமுறையைத் தடுத்துவிட்டது.
குறிப்பிட்ட வட்டார மக்கள்தொகையில் 5% அளவுக்கும் மேல் கழுத்துக் கழலை காணப்பட்டால் அது நோயிடரியல் தன்மையுடையதாக்க் கருதப்படும். பெரும்பாலும் இதை அயோடின் நிரப்பூட்டத்தால் தீர்க்கலாம். கழுத்துக் கழலைக்கு ஐந்தாண்ட்களுக்கும் மேல் மருத்துவம் பார்க்காவிட்டால், தைராயிடு நாளப் பருத்தலை அயோடின் அல்லது தைராக்சின் கொடுத்து தீர்க்க முடியாது. ஏனெனில் இந்நிலையில் தைராயிடு நாளம் முற்றிலுமாகச் சிதைந்துவிடும்.
வளர்ச்சிக் குன்றல் அல்லது வளர்ச்சிக் குறண்மை
அயோடின் குறைபாடு என்பது உலகளாவிய நிலையில் தவிர்க்கமுடிந்த உள ஊனங்கள் ஏற்படுத்தும் முதன்மையான காரணிகளில் ஒன்றாக உள்ளது. இது அறிதிறன் ஈவை 10 முதல் 15 வரை குறைக்கவல்லதாயுள்ளது. இனக்குழுக்களின் அறிதிறன் வேறுபாட்டிற்கான காரணம் அயோடின் குறைபாடும் பிற நுண்ணூட்டக் குறைபாடுமே எனக் கருதப்படுகிறது.
வளர்ச்சிக் குன்றல் அல்லது குறண்மை (Cretinism) அயோடின் குறைபாட்டுடனும் கழுத்துக் கழலையுடனும் இணைந்த ஒரு வளர்ச்சிக் கறைபாடாகும். இதனால் உடல், மன வளர்ச்சிய்யொடு அறிதிறனும் குன்றும். காதுகேளாமை, ஒன்றரைக் கண் நிற்றல் தடுமாற்றம், க்ழுத்துக் கழலை, குன்றிய உடல்வளர்ச்சி, மீத்தைராயிடியம் (hypothyroidism) போன்ற அறிகுறிகள் ஏர்படும். பாராசெல்சசு தான் முதன்முதலாக கழுத்துக் கழலை உள்ள பெற்றோருக்கும் மனவளர்ச்சி குன்றிட சிறுவருக்கும் உள்ள உறவைச் சுட்டிக் காட்டினார்.
பத்திய உணவு, தனிமைப்படுதல், புறக்குழு மணம் ஆகிவற்றின் விளைவுகளாலும் உணவில் அமையும் அயோடின் குறைபாடும் குழந்தைகள் வேடிக்கையான குன்றிய உடல் வளர்ச்சியும் ஒடுங்கிய உளவளர்ச்சியும் கொண்டு பிறக்கின்றனர். இந்நிலை பிறகு தைராயிடுச் சுரப்புக் குறைவால் ஏற்படுவதாகக் கண்டறியப்பட்டது. டெனிசு திதெரோ, தன் 1754 கலைக்களஞ்சியத்தில், இந்தவகை நோயாளிகளை "குறளையர்கள்" என்றார். பிரெஞ்சு மொழியில் ஆல்ப்சுக் குறளையர்கள் என்ற சொல்லும் நடைமுறைக்கு வந்த்து. ஏனெனில் நெடுந்தொலைவு "ஆல்ப்சுக் கணவாயில்" இந்நிலை நிலவியதாம். இச்சொல் ஆங்கிலத்தில் 1779 இல் தோன்றியது.
உலகளாவிய நிலையில் அயோடின் குறைபாடு எப்படி வெற்றியோடு எதிகொள்ளப்படுகிறது என அறிவிப்பதோடு மேலும் இலான்செட்  இதழ் கூறுவதாவது: "உலக நலவாழ்வு நிறுவன அறிக்கையின்படி, 2007 இல் ஏறத்தாழ 200 கோடி மக்கள் அயோடின் குறைபாடு உள்ளவர்களாக இருக்கின்றனர். மேலும் அதில் மூன்றில் ஒரு பங்கினர் பள்ளிசெல்லும் மாணவர்கள் எனத் தெரியவந்துள்ளது. இங்கணம், உள ஒடுக்க நலிவுதவிர்க்கும் சிக்கலாக அயோடின் குறைபாடு தனித்து விளங்குகிறது. எனஃவே இது மாபெரும் பொது நலவாழ்வுச் சிக்கலாகும்." (மேலும் இங்கு ஒரு தகவலைக் கூறியே ஆகவேண்டும். இப்போது "உள ஒடுக்கம்" என்ற சொல்லுக்கு மாற்றாக "அறிதிறன் குறைபாடு " எனும் சொல் வழக்கிற்கு வந்துள்ளது".)
நார்ப்புற்று மார்பக மாற்றங்கள்
அயோடின் குறைபாடு மார்பகத் திசுக்களில் பெண்பாற்சுரப்பைத் தூண்டி மார்பகப்புற்று உருவாகும் சூழலை ஏற்படுத்துகிறது என்பதற்கான தொடக்கநிலைச் சான்றுகள் உள்ளன. மார்பகப்புற்று மாற்றங்கள் தலைப்படும் பெண்களில் அயோடின் நிரப்பூட்டம் தருவது மார்பகப்புற்று, நார்த்திசுப் புடைப்பு, முலைவலி ஆகியவற்றைக் குறைக்கவல்லது எனச் சில ஆய்வுகள் தெரிவிக்கின்றன.
உயிரியலில் அயோடினின் மார்பகப்புற்றுக் காப்பு விளைவுகள், நோயிடரியல் ஆய்வுச் சான்றுகளில் இருந்தும் விலங்குகளில் நடத்திய பதக்கூறு ஆய்வுகளில் இருந்தும் எடுத்துக்கூறப்பட்டுள்ளன. மார்பகத்திசுக்களில் அயோடினின் நோயெதிர்ப்பு இயல்புகளால், மார்பகப் புற்று நீக்கத்துக்கு மூலக்கூற்றுவகை அயோடின் நிரப்பூட்டம் பரிந்துரைக்கப்படுகிறது.
அயோடின் குறைபாடுள்ள மக்கள்தொகை
உணவில் அயோடின் உட்கொள்ளப்படாத பகுதிகளில். குறிப்பாக கடலுணவு உண்ணப்படாத உள்நாட்டுப் பகுதிகளிலும் வறண்ட புவிநடுவரை நாடுகளிலும் அயோடின் குறைபாடு மீத்தைராயிடியத்தை உருவாக்குகிறது. இது அயர்வு, கழுத்துக்கழலை, உள ஒடுக்கம், உள இறுக்கம், எடைகூடுதல், தாழ்ந்த அடிப்படை உடல் வெப்பநிலைபோன்ற அறிகுறிகளைத் தோற்றுவிக்கிறது.
ஐரோப்பாவின் சில பகுதிகளிலும் அயோடின் குறைபாட்டுச் சிக்கல் நிலவுகிறது செருமனியில் ஓராண்டுக்கு 100கோடி டாலர் நலவாழ்வுச் செலவினத்தை ஏற்படுத்துகிறது. ஒரு சமூகப்படிம்ம ஆய்வின்படி, இங்கிலாந்தில் கருவுற்ற பெண்களுக்கு அயோடின் நிரப்பூட்டம் அனைவருக்கும் தருவதால், அதாவது, ஒரு பெண்மணிக்கு £199 (2013 மதிப்பு) நலவாழ்வுக்காகச் செலவிட்டால், ஒருவருக்கு  £4476 மதிப்புக்கு சமூகச் செலவினத்தைக் குறைக்கலாம் அல்லது  மீத்தமுடியும் எனத் தெரியவந்துள்ளது.
வாய், உமிழ்நீர் நாள நோய்களைத் தீர்ப்பதிலும் தவிர்ப்பதிலும் சீரிய பங்காற்றுகிறது.
வாய்ப்புள்ள இடர்க் காரணிகள்
அயோடின் குறைபாடு ஏற்பட வாய்ப்புள்ள இடர்க் காரணிகள் கீழே தரப்படுகின்றன:
மிகையளவாகப் போய்விடப்போகிறதென்ற அச்சத்தாலும் அயோடின் எதிர்ப்பாளர்களின் நடவடிக்கையாலும் 20ஆம் நூற்றாண்டின் நடுவில் இருந்து அயோடின் குறைந்த அளவில் உட்கொள்ளப்படுகிறது. மாற்றாக, புரோமினும், பர்க்குளோரேட்டும் புளூரைடும் வழக்கில் உள்ளன. குறிப்பாக, 1980 வக்கில் பொட்டாசியம் அயோடைடுக்கு மாற்றாக அடுபொருள்களில் படிப்படியாக புரொமைடு போன்ற பிற பதன்பொருள்கள் பயன்படுத்தப்படுகின்றன.
நோய் உடலியங்கியல்
அயோடின் T4 இன் மூலக்கூற்று எடையில் 65% அளவும் T3 இன் மூலக்கூற்று எடையில் 59% அளவுமாக அமைகிறது. 15–20மிகி அயோடின் தைராயிடு திசுக்களிலும் இசைமங்களிலும்செறிந்துள்ளது. எஞ்சிய 70% அளவு உடலின் பிறபகுதிகளில் விரவியுள்ளது.அவையாவன:பால்நாளங்கள், கண்கள், வயிற்று சளிமம், கருப்பைக்கழுத்து, உமிழ்நீர் நாளங்கள். இத்திசுக்களின் உயிர்க்கலங்களில் நேரடியாக சோடியம் அயோடைடாக அதாவது, (NIS) ஆக அமைகிறது.
நோய்நாடல்
ஐயுறவுள்ள பகுதியின் அயோடின் குறைபாட்டு நோய்நாடல் பணி (Diagnostic workup) குறிகளையும் அறிகுறிகளையும் மேற்கூறிய வாய்ப்புள்ள இடர்க்காரணிகளையும் உள்ளடக்கவேண்டும். 24 மணிநேரச் சிறுநீரில் உள்ள அயோடின் கண்டறிதல் ஒரு பயனுள்ள ஆய்வாகும். ஏனெனில் 24 மணிநேரத்துக்குள் 90% அளவு உட்கொண்ட அயோடின் சிறுநீரில் வெளியேற்றப்படும். செந்தர 24 மணிநேர ஆய்வுக்கு 50 மிகி அயோடின் உட்கொள்ளச் செய்து, டுத்த 24 மணிநேரத்துக்குள் 90% அளவு அயோடின் சிறுநீரில் இருந்து மீட்கப்பட வேண்டும். 90% அளவைவிடக் குறைந்த அளவு உடலில் கூடுதலாக அயோடின் தேக்கப்பட்டுள்ளது எனப் பொருள்படும். அதாவது அயோடின் குறைபாடு உள்ளது எனப் உறுதிப்படும். கருவுற்றுள்ளபோது மீட்பு குறையும். அதேபோல, கழலைமருந்து உட்கொள்ளுதலும் ஆய்வு முடிவுகளை மாற்றும்.
அயோடின் குறைபாடு உள்ளதா எனப் பொதுவாக அறிய தோல் அயோடின் ஆய்வுவழி காணலாம். இதில் நோயறிய வேண்டியவரின் தோல் அயோடினால் பூசப்படும். பிறகு அயோடின் கறை மறையும் நேரத்தைப் பொறுத்து அயோடின் குறைபாடு உள்ளதா இல்லையா என அறியலாம். விரைவாக்க் கறை மறைந்தால் குறைபாடு உள்ளாது எனப் பொருள்படும்.என்றாலும் கறை மறையவேண்டிய நேரம் குறித்த செந்தரம் ஏதும் இல்லை. அடர்நிறமுள்ள தோலில் கறை மறைவதைக் காணல் அரிது. இச்சோதனைக்குப் பிரகு சிறுநீராய்வு செய்தால் உடைலி கரைந்த அயோடினால் அய்வு முடிவுகள் மாறும்.
பண்டுவம் (சிகிச்சை)
thumb|அயோடின் நிரப்புகள்
முன்கணித்தல்
அயோடின் நிரப்பூட்டம் தந்தால், சிறுவர்களிலும் கருவுற்ற பெண்களிலும் அயோடின் குறைபாட்டால் ஏற்பட்ட கழுத்துக் கழலை அளவில் குறைகிறது. எனினும் பொதுவாக அயோடின் குறைபாட்டால் உருவாகிய நாட்பட்ட கழுத்துக்கழலைகளில் அயோடின் நிரப்பூட்டத்துக்குப் பின்னர் அவை ஓரளவே சுருங்குகின்றன. எனவே மீத்தைராயிடியம் உருவாக வாய்ப்பு ஏற்படுகிறது. அமெரிக்காவில் 1924 முதல் அயோடூட்ட உப்பு பயன்படுத்தத் தொடங்கியது ஒரு செந்தர விலக்கம் அளவுக்கு நிரல் (சராசரி) அறிதிறன் உயர்ந்தது. அயோடின் குறைபாட்டுப் பகுதிகளில் 15 செந்தர விலக்கம் அளவுக்கு உயர்ந்தது. தேசிய அளவில் 3.5 செந்தர விலக்கம் அளவுக்கு உயர்ந்தது. ஆனால் மீத்தைராயிடியத்தால் இறப்பு 3.5% கூடியது.
ஆராய்ச்சிகள்
பேரளவு மக்கள்தொகைகளில் அயோடின் மட்டங்களின் ஆய்வு மேற்கொள்ளவேண்டி இருப்பதால் அயோடினைப் புற ஊதாக் கதிர்க் காணல் முறையுள்ள [[நுன்புழை மின்பகுப்புமுறை முன்மொழிந்து பரிந்துரைக்கப்படுகிறது.
வெளி இணைப்புகள்
பகுப்பு:அயோடின் பகுப்பு:கனிமக் குறைபாடுகள்
இராஜீவ் காந்தி தேசிய சமூக நல்லிணக்க விருது
இராஜீவ் காந்தி தேசிய சமூக நல்லிணக்க விருது (Rajiv Gandhi National Communal Harmony Award) அல்லது இராஜீவ் காந்தி தேசிய சத்பவனா விருது என்பது மத நல்லிணக்கம், தேசிய ஒருமைப்பாடு மற்றும் அமைதியை மேம்படுத்துவதில் சிறந்த பங்களிப்பிற்காக வழங்கப்படும் இந்திய விருது ஆகும். இது இந்திய முன்னாள் பிரதமர் இராஜீவ் காந்தியின் நீடித்த பங்களிப்பை நினைவுகூரும் வகையில், இந்தியத் தேசிய காங்கிரசு கட்சியின் அகில இந்தியக் காங்கிரஸ் குழுவினால் 1992ஆம் ஆண்டு நிறுவப்பட்டது. பத்து லட்சம் ரூபாய் விருது தொகையாக வழங்கப்படும் இந்த விருது இராஜீவ்காந்தியின் பிறந்த நாளான ஆகத்து 20 அன்று சத்பவ்னா திவாஸ் (நல்லிணக்க நாள்) கொண்டாடத்தின் போது வழங்கப்படுகிறது.
விருதாளர்கள்
அன்னை தெரசா, செனாய் மேதை உஸ்தாத் பிஸ்மில்லா கான், வங்களாதேசத்தின் கிராமீன் வங்கி நிறுவனர் முகம்மது யூனுஸ், அசாம் முன்னாள் முதல்வர் இட்டேஸ்வர் சைகியா மற்றும் விடுதலைப் போராட்ட வீராங்கனை சுபத்ரா ஜோஷி, லதா மங்கேஷ்கர், சுனில் தத், ஜெகன்நாத் கவுல், திலீப் குமார் ஆகியோர் இந்த விருதைப் பெற்றுள்ளனர். எழுத்தாளர் கபில வாத்ஸ்யாயன், வஹியுதீன் கான் (இஸ்லாமிய அறிஞர்), கிரண் சேத் விருது பெற்றவர்களாவர். சமூக ஆர்வலர்களான தீசுடா செதால்வத் மற்றும் ஹர்ஷ் மந்தேர், எஸ். என்.சுப்பாராவ், சுவாமி அக்னிவேஷ் மற்றும் மதரி மொய்தீன், முன்னாள் குடியரசுத் தலைவர் கே. ஆர். நாராயணன், நிர்மலா தேஷ்பாண்டே, ஹேம் தத்தா, என். ராதாகிருஷ்ணன் மற்றும் கௌதம் பாய் முதலானோர் இந்த விருதினைப் பெற்றுள்ளனர்.
வெளி இணைப்புகள்
பகுப்பு:இந்திய விருதுகள் பகுப்பு:இந்திய தேசிய காங்கிரஸ்
எத்தியோப்பியன் ஏர்லைன்ஸ்
எத்தியோபியன் ஏர்லைன்ஸ், எத்தியோப்பியா நாட்டு அரசாங்கத்தினால் நடத்தப்படும் விமானச் சேவையாகும். இது டிசம்பர் 21, 1945 இல் நிறுவப்பட்டது. ஏப்ரல் 8, 1946 முதல் தனது செயல்பாட்டினை துவங்கியது. ஆரம்பகாலத்தில் எதியோப்பியன் ஏர் லைன்ஸ் என்று இதன் பெயர் இருந்தது. 1965 ஆம் ஆண்டு ஒரு பங்கீட்டு நிறுவனமாக மாறியது. அப்போது இதன் பெயர் எத்தியோபியன் ஏர்லைன்ஸ் என்று மாற்றியமைக்கப்பட்டது. இந்நிறுவனம் 1959 முதல் சர்வதேச வான்வழி போக்குவரத்து அமைப்பின் உறுப்பினராகவும், 1968 முதல் ஆப்பிரிக்க ஏர்லைன்ஸ் அமைப்புகளின் (AFRAA) உறுப்பினராகவும், டிசம்பர் 2011 முதல் ஸ்டார் அலையன்ஸின் உறுப்பினராகவும் உள்ளது.
இதன் தலைமை மையமாக அட்டிஸ் அடாபாவில் உள்ள ‘போல் சர்வதேச விமான நிலையம்’ உள்ளது. இங்கிருந்து தான் 82 பயணிகள் இலக்குகளுக்கு தனது விமானச் சேவையினை செயல்படுத்துகிறது. அதில் 19 உள்நாட்டு சேவைகளும், 23 சரக்கு சம்பந்தப்பட்ட சேவைகளும் அடங்கும். ஆப்பிரிக்காவில் செயல்படுத்தப்படும் விமானச் சேவைகளில் அதிக இடங்களை இலக்குகளாக கொண்டுள்ள விமான நிறுவனம் இதுவாகும். வளர்ந்துவரும் விமானச்சேவை நிறுவனங்களில் இதுவும் ஒன்று, அத்துடன் ஆப்பிரிக்க கண்டத்தில் விமானச்சேவையினை செயல்படுத்தும் நிறுவனங்களில் இந்நிறுவனம் மிகவும் பெரியது. துணை-சஹாரன் பகுதிகளில் சிறிய அளவில் இலாபம் ஈட்டக்கூடிய விமான நிறுவனங்களில் இதுவும் ஒன்று. இதன் கார்கோ பிரிவு “ஆப்பிரிக்கன் கார்கோ ஏர்லைன் ஆஃப் த இயர்” விருதினை 2011 ஆம் ஆண்டின் தொடக்கத்தில் பெற்றுள்ளது.
கோட்ஷேர் ஒப்பந்தங்கள்
ஜூன் 2014 ன் படி எதியோபியன் ஏர்லைன் பின்வரும் விமான நிறுவனங்களுடன் கோட்ஷேர் ஒப்பந்தங்களைச் செய்துள்ளது.
தற்போதைய விமானக் குழு
நவம்பர் 2014 ன் படி, எதியோபியன் ஏர்லைன்ஸின் விமானக் குழுக்கள் பின்வரும் விமானங்களைக் கொண்டுள்ளன.
சேவைகள்
க்ளவுட் நைன் மற்றும் பொருளாதார வகுப்புகள் ஆகிய இரு பிரிவுகளும் பெரும்பாலான எத்தியோபியன் ஏர்லைன்ஸ் விமானங்களில் இருக்கும் சேவைப்பிரிவுகள் ஆகும். அந்தந்த பிரிவுகளுக்குத் தகுந்தாற்போல் பொழுதுபோக்கு அம்சங்களும் உணவுப் பொருட்களும் பயணிகளுக்கு வழங்கப்படும்.
விருதுகள்
எத்தியோபியன் ஏர்லைன்ஸ் பல விருதுகளைப் பெற்றுள்ளது. அவற்றில் குறிப்பிடத்தக்க சில விருதுகள் கீழே பட்டியலிடப்பட்டுள்ளன.
சம்பவங்களும் விபத்துகளும்
இந்நிறுவனத்தின் இரண்டாம் பெரிய விபத்து 2010 ஆம் ஆண்டு ஏற்பட்டது. இதில் விமானம் பியுரெட்-ராஃபிக் ஹரிரி என்ற சர்வதேச விமான நிலையத்தில் இருந்து புறப்பட்ட சிறிது நேரத்தில் மெடிட்டெரனியன் கடலில் விழுந்து விபத்துக்குள்ளானது. இதில் 90 மக்கள் இறந்தனர். 1988 ஆம் ஆண்டில் போயிங்க் 737-200 ரக விமானம் விபத்துக்குள்ளானது இந்நிறுவனத்தின் மூன்றாவது பெரிய விபத்தாகும், இதில் 35 மக்கள் இறந்தனர். மற்றபடி ஆப்பிரிக்காவில் செயல்படுத்தப்படும் விமானச் சேவைகளில் எதியோபியன் ஏர்லைன்ஸ் குறிப்பிடத்தக்க பாதுகாப்பு அமைப்பினைக் கொண்டுள்ளது.
குறிப்புகள்
பகுப்பு:எத்தியோப்பியா
சுரேசு சத்யா
சுரேசு சத்யா (Suresh Sathya) இந்தியாவைச் சேர்ந்த ஒரு தடகள வீரராவார். 1987 ஆம் ஆண்டு செப்டம்பர் மாதம் 7 ஆம் தேதி இவர் பிறந்தார். 4 × 100 மீட்டர் தொடர் ஓட்டப்பந்தயத்தில் இந்தியாவின் சார்பாக பன்னாட்டுப் போட்டிகளில் இவர் பங்கேற்றுள்ளார். சத்யாவை உள்ளடக்கிய அணி 4 × 100 மீட்டர் தொடர் ஓட்டப் பந்தயத்தில் இந்திய தேசிய சாதனையை படைத்துள்ளது என்பது குறிப்பிடத்தக்கதாகும்.
2010 ஆம் ஆண்டு புது தில்லியில் நடைபெற்ற 19 ஆவது பொதுநலவாய விளையாட்டுப் போட்டிகளில் இந்தியாவின் சார்பாக பங்கேற்ற 4 x 100 மீட்டர் தொடரோட்ட அணி வெண்கலப் பதக்கம் வென்றது. இந்த அணியில் சத்யாவும் உறுப்பினராக இருந்தார். இறுதிப் போட்டியில் வெற்றி பெற்ற இந்திய அணி இப்போட்டியில் தேசிய சாதனையையும் படைத்தது.
புற இணைப்புகள்
பகுப்பு:1987 பிறப்புகள் பகுப்பு:வாழும் நபர்கள் பகுப்பு:இந்தியத் தடகள வீரர்கள்
கோனாப்பட்டு மீனாட்சிசுந்தரேஸ்வரர் கோயில்
கோனாப்பட்டு மீனாட்சிசுந்தரேஸ்வரர் கோயில் தமிழ்நாட்டில் புதுக்கோட்டை மாவட்டம், கோனாப்பட்டு என்னும் ஊரில் அமைந்துள்ள சிவன் கோயிலாகும்.
வரலாறு
இக்கோயில் பத்தொன்பதாம் நூற்றாண்டைச் சேர்ந்தது.
கோயில் அமைப்பு
இக்கோயிலில் மீனாட்சி சுந்தரேஸ்வரர் சன்னதி உள்ளது. இக்கோயில் முதன்மைத் திருக்கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. பரம்பரை அல்லாத அறங்காவலர் அமைப்பால் நிர்வகிக்கப்படுகிறது.
பூசைகள்
இக்கோயிலில் சிவாகம முறைப்படி ஒருகாலப் பூசை நடக்கின்றது.
மேற்கோள்கள்
பகுப்பு:புதுக்கோட்டை மாவட்டத்திலுள்ள சிவன் கோயில்கள் பகுப்பு:சரி பார்க்க வேண்டிய தானியக்கக் கோயில் கட்டுரைகள்
ஜெசிக்கா பைல்
ஜெசிக்கா கிளாய்ரே பைல் (Jessica Claire Biel, பிறப்பு மார்ச் 3, 1982) ஒரு அமெரிக்க நடிகை மற்றும் முன்னாள் மாடல், இவர் பல்வேறு ஹாலிவுட் திரைப்படங்களில் தோன்றியுள்ளார், அவற்றுள் சம்மர் காட்ச், தி டெக்சாஸ் செயின்ஷா மாஸ்ஸாகர் ரீமேக், தி இல்லூஷியனிஸ்ட் மற்றும் ஐ நௌ ப்ரொனௌன்ஸ் யு சக் அண்ட் லேர்ரி ஆகியவை அடங்கும். செவந்த் ஹெவன் என்னும் நீண்ட காலமாக ஓடிக்கொண்டிருக்கும் குடும்ப நாடகத்தொடரில் மேரி காம்டென் என்னும் தொலைக்காட்சி கதாபாத்திரத்திற்காகவும் அவர் பிரபலமாக அறியப்பட்டுள்ளார்.
ஆரம்பகால வாழ்க்கை
ஜெசிக்கா கிளாய்ரே பைல், மின்னெசோடாவின் எலையில் வீட்டுப்பராமரிப்பாளர் மற்றும் தெய்வீக குணப்படுத்துனருமான கிம்பெர்லி பைல் (née கான்ரோ) மற்றும் தொழிலதிபரும் பன்னாட்டு வர்த்தக ஆலோசகருமான ஜொனாதன் பைல் ஆகியோருக்கு மகளாகப் பிறந்தார். அவருக்கு ஜஸ்டின் என்னும் ஒரு இளயை சகோதரர் இருக்கிறார், இவர் 1985 ஆம் ஆண்டில் பிறந்தவர். பைலுக்கு ஜெர்மன், பிரெஞ்சு, ஆங்கிலம் மற்றும் சோக்டா மரபு இருக்கிறது. பைலின் சிறுவயதின் போது அவரது குடும்பம் அடிக்கடி இடம் மாறிக்கொண்டிருந்தது, அவர்கள் கன்னெக்டிகட், டெக்சாஸ் மற்றும் இல்லிநாய்ஸ் உட்ஸ்டாக் ஆகிய இடங்களில் வசித்துவந்தனர், பிறகு இறுதியாக கோலோராடோ, போல்டரில் குடியேறினார்கள்.
ஆரம்பகாலப் பணி
பைல் ஆரம்பத்தில் பாடகர் ஆவதற்கான பயிற்சியில் ஈடுபட்டிருந்தார், தன்னுடைய சொந்த ஊரில் பல இசைத் தயாரிப்புகளில் தோன்றியிருக்கிறார், ஆனி, தி சௌண்ட் ஆஃப் மியூசிக், பியூட்டி அண்ட் தி பீஸ்ட் போன்ற தயாரிப்புகளில் முதன்மைக் கதாபாத்திரத்தில் நடித்துள்ளார்.
12 வயதாகும் போது லாஸ் ஏஞ்சல்ஸ்ஸில் பன்னாட்டு மாடலிங் மற்றும் திறனுக்கான அமைப்பு மாநாட்டில் பைல் கலந்துகொண்டார், அங்கு அவர் ஒரு திறமை முகவர்களால் கண்டுபிடிக்கப்பட்டு ஒப்பந்தம் செய்யப்பட்டார். அச்சு விளம்பரங்களில் அவர் மாடலிங் பணியை செய்யத் தொடங்கினார், அதோடு டீலக்ஸ் பெயிண்ட் மற்றும் பிரிங்கில்ஸ் போன்ற பொருட்களின் விளம்பரங்களிலும் கூடத் தோன்ற ஆரம்பித்தார்.
இட்ஸ் எ டிஜிடல் வர்ல்ட் என்னும் தலைப்பிட்ட ஒரு இசைக் குறும்படத்திலும் கூட பைல் ஒரு முதன்மைக் கதாபாத்திரத்தில் நடித்திருந்தார் ஆனால் அந்தத் திரைப்படம் வெளிவரவில்லை. 14 வது வயதில் பைல் பல்வேறு தொலைக்காட்சி பைலட்களுக்கு குரல் ஒத்திகைகள் செய்த பின்னர், செவந்த் ஹெவன் என்னும் குடும்ப நாடகத்தில் மூத்த மகளாக நடிக்கவைக்கப்பட்டார். அந்த ஷோ முதலில் ஃபாக்சில் ஒளிபரப்பு செய்யப்படவிருந்தது ஆனால் அதற்குப் பதிலாக அது தி டபள்யூ பி டெலிவிஷன் நெட்வர்க்கால் எடுத்துக்கொள்ளப்பட்டது. செவந்த் ஹெவன் 11 பருவங்களுக்குத் தொடர்ந்து நடைபெற்றது, இது அமெரிக்கத் தொலைக்காட்சி வரலாற்றில் மிக அதிகமாக ஓடிய குடும்ப நாடகமாக ஆனது, மேலும் தி டபள்யூ பி இல் மிக அதிக ரேட்டிங்கைப் பெற்ற ஷோவாக ஆனது.
தொழில் வாழ்க்கை
thumb|175px|ஜூன் 18, 2004 அன்று யுஎஸ்எஸ் ஆப்ரஹம் லிங்கன் கப்பலில் ஜெசிக்கா பைல் பைல் தன்னுடைய முதல் முழுநீளத் திரைப்பட கதாபாத்திரத்தை, 1997 ஆம் ஆண்டில் வெளியான யூலீஸ் கோல்ட் என்னும் திரைப்படத்தில் பீட்டர் ஃபோண்டாவின் பேத்தியாக நடித்ததன் மூலம் பெற்றார். அவருடைய நடிப்பு அவருக்கு இளம் கலைஞர் விருது பெற்றுத்தந்தது. 1998 வசந்தகாலத்தில், செவந்த் ஹெவன் படப்படிப்பின் இடையில் பைல் ஒரு விடுமுறைத் திரைப்படமான ஐ வில் பி ஹோம் ஃபார் கிறிஸ்துமஸ் -இல் ஜொனாதன் டெய்லர் தாமசுக்கு ஜோடியாக நடித்தார்.
2000 ஆம் ஆண்டில் செவந்த் ஹெவன் -இன் நான்காவது பருவத்தின்போது, நலந்தரு போதகரின் பிள்ளையாக நடிப்பது தனக்கு மிகவும் சோர்வை ஏற்படுத்துவதாகவும் தனக்கு ஒரு பெயரளவிலான-களங்கமற்ற பிம்பத்தைக் கொடுத்தமைக்காக ஷோவை குற்றஞ்சாட்டினார், இது அமெரிக்கன் பியூட்டி யில் அவர் செய்யவேண்டிய ஒரு கதாபாத்திரத்தை இழக்கக் காரணமாக இருந்தது (அந்தப் பகுதியை தோரா பிர்ச் பெற்றார்). ஒப்பந்தத்திலிருந்து தன்னை விடுவித்துக்கொள்ளும் இறுதி முயற்சியாக அவர் கியர் பத்திரிக்கையின் அட்டைப்படத்துக்கு அரை-நிர்வாணமாக காட்சிக் கொடுத்தார். செவந்த் ஹெவன் ரசிகர்கள் மற்றும் தயாரிப்பாளர்கள் அதிர்ச்சிக்குள்ளானார்கள், படப்பிடிப்பு பல சர்ச்சைகளை ஏற்படுத்தியது, ஏனெனில் அந்த நேரத்தில் பைல் 18 வயதுக்கும் குறைவாக இருந்தார், ஆனால் ஆரான் ஸ்பெல்லிங் அவருடைய ஒப்பந்த காலம் முடிவுறும் தருவாய் வரைக்கும் அவர் நிகழ்ச்சியுடன் தொடர்ந்து நீடித்திருப்பார் என்று தெளிவாகச் சொல்லிவிட்டார் (இருந்தபோதிலும் மாநிலத்தை விட்டு வெளியில் அவர் தன்னுடைய கல்லூரிக்குச் சென்றுவந்ததால் ஐந்தாவது பருவத்தில் அவர் குறைவான தொடர்நிகழ்வுகளிலேயே தோன்றினார்). அந்தக் கியர் படப்படிப்பு குறித்து அவர் இப்போது வருந்துவதாகக் கூறினார் ஆனால் அதை அவர் ஒரு கற்கும் அனுபவமாகக் கருதினார்.
திரைப்பட நட்சத்திரப் புகழ் (2003–2005)
ஆறாவது பருவத்தின் இறுதியில் செவந்த் ஹெவன்-ஐ விட்டு விலகியவுடன், தி டெக்சாஸ் செயின்ஷா மாஸ்ஸகர் -இன் ரீமேக்கில் பைல் முதன்மைக் கதாநாயகியாக ஆக்கப்பட்டார். அந்தத் திரைப்படம் ஒரு கலவையான விமர்சனத்தைப் பெற்றிருந்தது, ஆனால் அது பாக்ஸ் ஆபீஸ் வெற்றியாக அமைந்து அதன் துவக்க வாரத்தில் முதல் இடத்தைப் பிடித்தது.
காதல் நகைச்சுவைத் திரைப்படமான எலிசபெத் டவுன் -இன் கிளாய்ரே கோல்பர்ன் கதாபாத்திரத்திற்கான குரல் தேர்வுக்குப் பைல் சென்றிருந்தார் ஆனால் இறுதியில் அந்தக் கதாபாத்திரம் கிர்ஸ்டென் டன்ஸ்ட்டுக்குக் கொடுக்கப்பட்டது. அதற்குப் பதிலாக அவர் எல்லன் கிஷ்மோர் என்னும் சிறு கதாபாத்திரத்தில் நடிக்கவைக்கப்பட்டார். அதன் பிறகு அவர் இண்டி ஃப்ளிக்கான லண்டன் -இல் அப்போதைய காதலன் கிரிஸ் இவான்சுக்கு சோடியாக நடித்தார்.
பெரும் முன்னேற்றம் (2006 முதல் - தற்போதுவரை)
thumb|left|2005 ஸ்டீல்த் ப்ரீமியரில் பைல் பைலின் திரைப்பட வாழ்க்கைத் தொழில், வரலாற்றுத் திரைப்படமான, தி இல்லூஷியனிஸ்ட் -இல் அவர் டர்ன்-ஆஃப்-தி-சென்சுரி டச்சஸ் ஆக நடித்தவுடன் பிரகாசமடைந்தது, அதில் உடன் நடித்திருந்தவர்கள் எட்வர்ட் நார்டன் மற்றும் பால் கியாமட்டி. அந்தத் திரைப்படம் பெரும்பாலும் உடன்பாடான விமர்சனங்களையே பெற்றது மேலும் அது பைலுக்கு ஒரு திருப்புமுனையாக அமைந்தது, அதற்குமுன்னர் அவர் அதிகமான சமகாலத்திய கதாபாத்திரங்களிலேயே நடித்திருந்தார். பாம் ஸ்ப்ரிங்க்ஸ் சர்வதேச திரைப்பட விழாவில் அவருக்கு ரைசிங் ஸ்டார் விருது வழங்கப்பட்டது மேலும் அவருடைய நடிப்பிற்காக, நியுபோர்ட் பீச் திரைப்பட விழாவில் சாதனையாளர் விருதினை வென்றார்.
2006 ஆம் ஆண்டுத் திரைப்படமான ஹோம் ஆஃப் தி பிரேவ் -இல் பைல் ஈராக் போர் படைவீரராக நடித்திருந்தார், போரின் கடுந்துன்பங்களைச் சந்தித்தப் பின்னர் வீரர்கள் சமூகத்துக்குள் தங்களைப் பொருத்திக்கொள்வதற்காக போராடுவது பற்றிய கதையைக் கொண்டிருந்தது இந்தத் திரைப்படம். அவருடைய நடிப்பு பெரும் பாராட்டுகளைப் பெற்றது ஆனால் திரைப்படம் வர்த்தக ரீதியாக தோல்வியைக் கண்டது. திரையரங்குகளிலிருந்து இருமுறை எடுத்துவிட்ட பிறகு அது 2007 இறுதியில் நேரடியாக டிவிடிக்குச் சென்றுவிட்டது. பைல் மற்றும் ஹோம் ஆஃப் தி பிரேவ் சக-நடிகர் சாமுவேல் எல். ஜாக்சன், தங்கள் நடிப்பிற்காக ப்ரிசிம் விருதுகளுக்காக நியமனம் செய்யப்பட்டனர்.
மேசகல்யாணி
இலக்கணம்
thumb|right|300px|கல்யாணி சுரங்கள் C யிலிருந்து தொடக்கம்
ஜெசிக்கா பைல்
பெரும் முன்னேற்றம் (2006 முதல் - தற்போதுவரை)
நெக்ஸ்ட்-இல் பைல், நிக்கோலஸ் கேஜ் மற்றும் ஜூலியானா மூரே ஆகியோருடன் இணைந்து நடித்தார். அதற்குப் பின்னர் அவர் கோடைக்கால நகைச்சுவையான ஐ நௌ ப்ரொனௌன்ஸ் யூ சக் அண்ட் லேர்ரி -இல் நடித்தார், இதில் உடன் நடித்தவர்கள் ஆடம் சாண்ட்லர் மற்றும் கெவின் ஜேம்ஸ். அவருடைய முந்தைய படமான தி டெக்சாஸ் செயின்ஸா மாஸ்ஸக்கர் போலவே சக் அண்ட் லேர்ரியும் ஒரு கலவையான விமர்சனத்தையே பெற்றது, ஆனால் பாக்ஸ் ஆபீசில் அதன் முதல் வாரத்தில் முதல் இடத்தில் தொடங்கியது. பைல் ஹோல் இன் தி பேப்பர் ஸ்கை என்று பெயரிடப்பட்ட ஒரு குறும்படத்தைத் தயாரிக்கவும் நடிக்கவும் செய்தார், இது 2008 ஆம் ஆண்டில் வெளியானது.
மேசகல்யாணி
ஜன்ய இராகங்கள்
மேசகல்யாணியின் ஜன்ய இராகங்கள் இவை.
சம்பர்க் கிராந்தி விரைவுவண்டி
சம்பர்க் கிராந்தி விரைவுவண்டி என்பது இந்தியாவில் இயக்கப்படும் விரைவு வகைத் தொடர்வண்டியாகும். இதை இந்திய இரயில்வே இயக்குகிறது. இந்தியாவின் பல்வேறு மாநிலங்களிலுள்ள நகரங்களை அந்நாட்டின் தலைநகரான புது தில்லியுடன் இணைக்கும் நோக்கில் தொடங்கப்பட்ட அதிவேகத் தொடர்வண்டிச் சேவையாகும்
மேசகல்யாணி
திரையிசைப் பாடல்கள்
மேசகல்யாணி இராகத்தில் அமைந்த திரையிசைப் பாடல்கள்
ஜெசிக்கா பைல்
பெரும் முன்னேற்றம் (2006 முதல் - தற்போதுவரை)
2007 ஆம் ஆண்டில், கோல்டன் குளோப் விருதுகள் (ரொசாரியோ டாவ்சன் மற்றும் மேத்தியூ பெர்ரி ஆகியோருடன் இணைந்து) மற்றும் அகாடெமி விருதுகள் ஆகிய இரண்டு இடத்துக்கான நியமனங்களையும் அறிவிக்குமாறு பைல் அழைக்கப்பட்டிருந்தார்.
சம்பர்க் கிராந்தி விரைவுவண்டி
வண்டிகள்
முதன்முதலாக 8 பெப்ரவரி 2004 இல் கர்நாடக சம்பர்க் கிராந்தி விரைவுவண்டிச் சேவை தொடங்கப்பட்டது. 2016 ஆம் ஆண்டில் 49 சம்பர்க் கிராந்தி வண்டிகள் இயங்குகின்றன.
இணைப்புகள்
பகுப்பு:இந்திய விரைவுவண்டிகள்
மேசகல்யாணி
திரையிசைப் பாடல்கள்
பகுப்பு:மேளகர்த்தா இராகங்கள்
ஜெசிக்கா பைல்
பெரும் முன்னேற்றம் (2006 முதல் - தற்போதுவரை)
ஏப்ரல் 2008 ஆம் ஆண்டில், ஜேக் கில்லெனஹால் உடன் இணைந்து அரசியல் நையாண்டியான நெய்ல்ட் -இல் பணிபுரியத் தொடங்கினார். இந்தத் திரைப்படத்தின் கதை, தவறுதலாக தலையில் ஆணி பொதிந்துவிடும் ஒரு பெண்மணியைச் சுற்றி நடக்கிறது, பின்னர் அவர் மேம்பட்ட உடல்நல பராமரிப்பினைப் பெறுவதற்காக வாஷிங்க்டன் டி.சி.க்குப் பயணம் மேற்கொள்கிறார். பல்வேறு தயாரிப்பு நிறுத்தல்களுக்குப் பிறகு ஜூன் மாத இறுதியில் படப்பிடிப்பு முடிவுக்கு வந்தது. மெகான் அப்பாட் எழுதிய நாவலின் சமகாலத்திய தழுவலான டை எ லிட்டில் -ஐ பைல் உடன்-தயாரித்து நடிக்கவும் செய்கிறார். படப்பிடிப்புக்கான தொடக்க நாள் இன்னும் முடிவுசெய்யப்படவில்லை.
2009 ஆம் ஆண்டில் அகாடெமி சைன்டிஃபிக் அண்ட் டெக்னிகல் விருதுகள் நிகழ்ச்சியை பைல் வழங்கினார்.
இசை முயற்சி
ஈஸி விர்ச்யூ சௌண்ட் டிராக்கில், மாட் அபௌட் தி பாய் மற்றும் வென் தி கோயிங் கெட்ஸ் டஃப் ஆகிய இரண்டு பாடல்களை பைல் நிகழ்த்தினார்.
ஹாலிவுட் பௌல்-லின் 2009 சீசனில் கய்ஸ் அண்ட் டால்ஸ் -இன் முழுமையாக மேடையமைக்கப்பட்ட இசை தயாரிப்பில் "சாரா ப்ரௌன்" கதாபாத்திரத்தை பைல் நிகழ்த்துவார் என்று லாஸ் ஏஞ்சல்ஸ் பில்ஹார்மோனிக் அறிவித்தது.
அறப்பணி
ஒரு வாகன விபத்தில் காயமுற்றிருந்த கொலராடோ பதின்வயது மோலி ப்ளூமிற்கான மருத்துவ நிதியைச் சேகரிப்பதற்காக, ஜூலை 18, 2006 அன்று பைல் ஒரு அற ஏலவிற்பனையில் பங்கேற்றார். மின்னெசோடாவின் ஃபெர்குஸ் ஃபால்சைச் சார்ந்த ஜான் ஷிஃப்னெர், பைலுடன் உணவு உண்பதற்கு வெற்றிகரமாக $30,000 க்கு விலைகேட்டார். "நான் ஒரு மலிவான டேட் என்பதை ஒப்புக்கொள்கிறேன்" என்று பைல் இடித்துரைத்தார். ஆகஸ்ட் 18, 2006 அன்று டென்வரின் தி பாம் ரெஸ்டாரண்ட்டில் பைல் மற்றும் ஷிஃப்னெர் உணவருந்தினர்.
2007 ஆம் ஆண்டு ஆரம்பத்தில் தன்னுடைய தந்தை மற்றும் ஒரு வர்த்தக கூட்டாளியான கெண்ட் மெக்ப்ரைட் உடன் இணைந்து மேக் தி டிஃபரன்ஸ் நெட்வர்க் கை கூட்டாக உருவாக்கினார். மேக் தி டிஃபரன்ஸ் நெட்வர்க் (MTDN) ஒரு நோக்கம்-சார்ந்த சமூக கட்டமைப்பு, இது இலாப-நோக்கமற்ற நிறுவனங்களை நன்கொடையளிக்கக்கூடிய ஆற்றல் பெற்றவர்களுடன் இணைத்து, சிறிய முதல் நடுத்தர இலாபநோக்கமற்ற நிறுவனங்களுக்கான விழிப்பு நிலையை அதிகரிக்கச் செய்கிறது. ஆயிரக்கணக்கான இலாப நோக்கமற்ற நிறுவனங்களின் தெளிவுத்தன்மையை அதிகரிப்பதன் மூலம் கொடுக்கல்களைப் பரவலாக்குவது மற்றும் அத்தகைய நிறுவனங்களின் குறிப்பிட்ட "விருப்பங்களை" தேடவும், தேர்வு செய்யவும், நிதிஅளிக்கவும் நன்கொடையாளர்களுக்கு உரிமைவழங்கல் மற்றும் அவர்களின் கொடுக்கல்களுக்கான பலன்களைக் கண்டறிதல் ஆகியவைதான் மேக் தி டிஃபரன்ஸ் நெட்வர்க்கின் நோக்கம். 2007 ஆம் ஆண்டு கிளிண்டன் குளோபல் இனிஷியேடிவிலும் கூட மேக் தி டிஃபரன்ஸ் நெட்வர்க் இடம்பெற்றிருந்தது, அங்கு அவர்கள் சமூகக் கட்டமைப்புகளைப் பயன்படுத்துவதன்மூலம் கொடுக்கல்களைப் பரவலாக்குவதற்கான பொறுப்பினை உறுதிப்படுத்தினர்.
மதுரை சுங்குடி சேலை
மதுரை சுங்குடி சேலைகள் மதுரையின் பாரம்பரியச் சிறப்பிற்கு ஓர் அடையாளமாக விளங்குபவை ஆகும். சுங்கு என்ற தெலுங்கு  சொல்லுக்குப் "புடவையின் மடிப்பு"  எனப் பொருள்படும். மென்மையான பருத்தியினால் நெய்யப்பட்டு பல வண்ணப் பின் புலங்களில் வெண்மையான புள்ளிகளுடன் காணப்படுவதே இச்சேலைகளின் சிறப்பம்சமாகும் மதுரை மற்றும் அதன் சுற்று வட்டாரத்தில் தயாரிக்கப்படும் இச்சேலைகள் சிங்கப்பூர், மலேசியா மற்றும் உலகச் சந்தையில் ஒரு தனி இடத்தை பிடித்துள்ளன.
வரலாறு
சுமார் 400 வருடங்களுக்கு முன் ஆந்திராவின் மசூலிப்பட்டிணத்தில் வாழ்ந்து வந்த செளராட்டிரர்கள் "மஸ்லின்" எனச் சொல்லப்படும் துணிவகைகளை நெய்வதில் கை தேர்ந்தவர்களாய் இருந்தனர். பட்டு மற்றும் ஜரிகை ஆடைகளில் மிகவும் விருப்பம் கொண்ட திருமலை நாயக்கர் மதுரையை ஆண்ட போது இவ்வகை கலைஞர்களை தமிழ்நாட்டின் மதுரைக்கு அழைத்து இவர்களுக்கு ஆதரவு தந்தார். இவர்கள் தமிழ்நாட்டின் பருத்தி இழைகளுடன் பட்டு ஜரிகை இழைகளையும் சேர்த்து சுங்குடி என்ற புதிய துணிவகையை அறிமுகம் செய்தனர். பல்வேறு நாட்டுப்புறப் பாடல்களில் இடம் பிடித்த இச் சேலைகள் ராஜஸ்தான் மற்றும் குஜராத் மாநிலங்களின் துணி வகைகளான "பாந்தினி" அல்லது "பந்தேஜி" புடவைகளுடன் ஒத்துள்ளவை.
தயாரிப்பு முறை.
மென்மையான பருத்தியினால் தயாரிக்கப்பட்ட துணிகள் முதலில் நன்றாக சலவை செய்யப்பட்டு வெளுக்கப்படுகின்றன. பின்பு அத்துணிகளில் இயற்கை சாயமேற்று முறையில் கட்டங்கள் வரையப்படுகின்றன. அவைகளில் வேலைப்பாடுகளுக்கேற்ப அங்கொன்றும் இங்கொன்றுமாக கட்டங்களில் முடிச்சுகள் இடப்படுகின்றன. பின்பு அவை சாயமேற்றப்படுகின்றன. சாயமேற்றப்பட்ட சேலைகளில் முடிச்சிடப்பட்ட பகுதிகள் சாயங்களில் நனைவதில்லை. ஆதலால் வட்டமான வெள்ளைப் புள்ளிகளாக அம்முடிச்சுகள் தோற்றம் அளிக்கும். பல்வேறு வண்ணப் பின்புலங்களுடன் உருவான பின்பு முந்தானை மற்றும் அடிப்பகுதிகளுக்கு தனிச் சாயம் ஏற்றப்படுகிறது.
மேற்கோள்
பகுப்பு:புடவைகள் பகுப்பு:மதுரை மாவட்டம் பகுப்பு:சௌராட்டிரர் பகுப்பு:புவிசார் குறியீடு பெற்ற தமிழ்நாட்டுப் பொருட்கள்
நாகொண்டப்பள்ளி உத்தம கரகம் கோயில்
நாகொண்டப்பள்ளி உத்தம கரகம் கோயில் தமிழ்நாட்டில் கிருஷ்ணகிரி மாவட்டம், நாகொண்டப்பள்ளி என்னும் ஊரில் அமைந்துள்ள அம்மன் கோயிலாகும்.
வரலாறு
இக்கோயில் பத்தொன்பதாம் நூற்றாண்டைச் சேர்ந்தது.
கோயில் அமைப்பு
இக்கோயிலில் உத்தம கரகம், நாகொண்டப்பள்ளி சன்னதிகள் உள்ளன. இக்கோயில் முதன்மைத் திருக்கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. பரம்பரை அல்லாத அறங்காவலர் அமைப்பால் நிர்வகிக்கப்படுகிறது.
பூசைகள்
இக்கோயிலில் ஒருகாலப் பூசை நடக்கின்றது. சித்திரை மாதம் ஊர்திருவிழா முக்கிய திருவிழாவாக நடைபெறுகிறது.
மேற்கோள்கள்
பகுப்பு:கிருஷ்ணகிரி மாவட்டத்திலுள்ள அம்மன் கோயில்கள் பகுப்பு:சரி பார்க்க வேண்டிய தானியக்கக் கோயில் கட்டுரைகள்
ஹொங்கொங் பௌத்தம்
இருப்பினும் ஹொங்கொங் வாழ் இளைய சமுதாயம் கடவுள் நம்பிக்கையற்ற இறைமறுப்பாளர்களாகவே பெரும்பான்மையானோர் உள்ளனர். ஹொங்கொங்கில் இருக்கும் பௌத்தக் கோயில்கள் என்பது ஒரு வரலாற்று சின்னமாக மட்டுமே பார்க்கப்படுகின்றன. இந்த விகாரைகளை புதிதாக பெருப்பிப்பதோ, மேம்படுத்துவதோ பெரும்பாலும் இல்லை எனலாம். பௌத்த விகாரைகள் அதிக மக்கள் நடமாட்டம் இல்லாத ஒரு இடமாக, மெருகற்ற நிலையிலேயே உள்ளன. அவற்றிற்கு செல்வோரில் அதிகமானோர் பார்வையிடுவதற்காக செல்கின்றனரே தவிர வழிபடுவதற்கு செல்வோர் மிகவும் குறைவு.
உலகில் பௌத்தம் பரவிய நாடுகளில் எல்லாம், பௌத்தம் பரவுவதற்கு முன்னர், அந்தந்த நாட்டு மக்கள் எவ்வாறான இறை அல்லது மத நம்பிக்கைகளைக் கொண்டிருந்தனரோ அதனையொட்டிய ஒரு வழிபாட்டு முறையினை கொண்டுள்ளனர். இலங்கை பௌத்தம் என்பது, இந்து வழிபாட்டு முறையில் இருந்து மருவல் பெற்றது என்பதால் அது இந்து வழிபாட்டு முறைகளை ஆதாரமாகக் கொண்டு அமைந்திருப்பதுப் போன்றே, சீனப் பௌத்தம் என்பதும் சீனர்களின் ஆரம்ப பண்பாடு, பழக்க வழக்கம் மற்றும் வழிபாட்டு முறைகளை ஆதாரமாகக் கொண்டு விளங்குகிறது. ஹொங்கொங்கர்களும் சீன மரபினர் என்பதால் அதையொத்த வழிபாட்டு முறையே ஹொங்கொங் பௌத்தர்களிடையேயும் காணப்படுகின்றது.
பகுப்பு:ஹொங்கொங் சமயங்கள் பகுப்பு:சீனாவில் பௌத்தம்
அறவண அடிகள்
அறவண அடிகள் மணிமேகலை காப்பியத்தில் வரும் பௌத்த துறவி. கோவலன், மாதவி ஆகியோரின் மகள் மணிமேகலைக்குப் புத்தநெறியைப் புகட்டியவர். புகார் நகரத்தில் வாழ்ந்தவர். புகார் நகரத்தைக் கடல் கொண்ட பின் கச்சிமாநகருக்கு வந்து அறமுறைத்தவர்.
வெளி இணைப்புகள்
தமிழின் முதல் தருக்கவாதி ‘அறவண அடிகள்’ உங்கள் நூலகம் - ஜூலை 2017 பகுப்பு:மணிமேகலை கதைமாந்தர்கள்
ரோக்சானா
ரோக்சானா (Roxana) என்பவர் பாரசீகத்தின் அகாமனிசியப் பேரரசின் நடு ஆசியப் பகுதியில் உள்ள சோக்தியானா-பாக்திரியா பகுதிகளின் ஆளுநர் ஆக்சியாதெஸ் மகள் ஆவார்.
பாரசீகத்தின் இறுதி அகாமனிசியப் பேரரசர் மூன்றாம் தாராவை வென்ற அலெக்சாந்தர் அவரது மகளான ரோக்சானாவை மணந்தார். இவர் பிறந்த தேதி சரியாகத் தெரியவில்லை, ஆனால் பேரரசர் அலெக்சாந்தர் உடனான திருமணத்தின் போது இவர் பதின்ம வயதின் பிற்பகுதியில் அல்லது இருபதுகளின் துவக்கத்தில் இருந்திருக்கலாம். ரோக்சானா கிமு 310-இல் நான்காம் அலெக்சாந்தரைப் பெற்றெடுத்தார்.
வரலாறு
பாரசீக இளவரசி ரோக்சானா கிமு 340-இல் சோக்தியானா-பாக்திரியா பகுதிகளின் மாகாண ஆளுநரான ஆக்சியாதெஸ் எனும் பிரபுவிற்கு பிறந்தார். ஆக்சியாதெஸ் பாரசீகத்தின் இறுதி அகாமனிசியப் பேரரசர் மூன்றாம் தாராவைக் கொன்று, தன்னை  சோக்தியானா-பாக்திரியா பகுதிகளின் மன்னராக அறிவித்துக் கொண்டார். அலெக்சாந்தர் சோக்தியானா-பாக்திரியா பகுதிகளை வென்ற பின்னர். ரோக்சானா மீது அலெக்சாந்தர் கண்டவுடன் காதல் கொண்டதாக கூறப்படுகிறது. பின் திருமணம் செய்து கொண்டார். இத்திருமணத்தை பாரசீக மற்றும் கிரேக்கப் படைத்தலைவர்கள் முழுமனதாக ஏற்கவில்லை. எனவே ரோக்சானாவை பாபிலோன் அருகே உள்ள சூசா நகரத்தில் பத்திரமாக வைத்து காத்தார். அலெக்சாந்தர் சூசா நகரத்திற்கு திரும்பிய போது ரோக்சானாவின் சகோதரரை ஒரு குதிரைப்படைத் தலைவராக நியமித்தார். இந்தியாவை கைப்பற்றுவதற்கு ஏதுவாக ரோக்சானாவின் தந்தையான ஆக்சியாதெசை இந்து குஷ் பகுதிகளின் ஆளுநராக அலெக்சாந்தர் நியமித்தார். பாரசீகர்கள் தனது அரசாங்கத்தை நன்கு ஏற்றுக்கொள்ளவேண்டும் என்ற நோக்கத்துடன், அலெக்சாந்தர்ர் பதவி நீக்கம் செய்யப்பட்ட பாரசீக மன்னர் மூன்றாம் தாராவின்ன் மகளான ஸ்டேடிரா என்பவரையும் மணந்தார். கிமு 323-இல் அலெக்சாந்தர் பாபிலோனில் நோய்வாய்ப்பட்டு திடீரென்று இறந்தார். அலெக்சாந்தரின் இறப்பிறகுப் பின் ரோக்சானா அலெக்சாந்தரின் மற்ற விதவை மனைவிகளான ஸ்டேடிரா மற்றும் ஸ்டேடிராவின் சகோதரி ட்ரைபெடிஸ் மற்றும் அவரது உறவினரான இரண்டாம் பாரிசாடிஸ் (அலெக்ஸாண்டரின் மூன்றாவது மனைவி) ஆகியோரைக் கொன்றதாக நம்பப்படுகிறது. 317 வாக்கில், நான்காம் அலெக்சாண்டர் என்று அழைக்கப்பட்ட ரோக்சானாவின் குழந்தை, பிலிப் அர்ஹிடேயஸின் மனைவி இரண்டாம் யூரிடிசால் செய்யப்பட்ட சூழ்ச்சிகளால் அரசனாகும் உரிமையை இழந்தான். பின்னர் ரோக்சனாவும் அவரது மகனும் மாசிடோனியாவில் அலெக்சாந்தரின் தாயார் ஒலிம்பியாசால் பாதுகாக்கப்பட்டனர். கிமு 316 இல் ஒலிம்பியாஸ் படுகொலை செய்யப்பட்டதைத் தொடர்ந்து, ரோக்ஸானா மற்றும் அலெக்சாண்டர் IV ஆம்பிபோலிஸ் கோட்டையில் கசாண்டர் சிறையில் அடைக்கப்பட்டார். கிமு 315 இல் மாசிடோனிய தளபதி ஆன்டிகோன்னாஸ் இவர்கள் சிறை வைக்கப்பட்டதைக் கண்டித்தார். கிமு 311 இல் ஆன்டிகோனசுக்கும் கசாண்டருக்கும் இடையே ஏற்பட்ட சமாதான உடன்படிக்கை நான்காம் அலெக்சாந்தரின் அரசாட்சியை உறுதிப்படுத்தியது. ஆனால் கசாண்டரே அவனது பாதுகாவலனாக இருந்தார். அதைத் தொடர்ந்து மாசிடோனியர்கள் அவரை விடுவிக்கக் கோரினர். இருப்பினும், அலெக்சாந்தரையும் ரோக்சானாவையும் கொல்லுமாறு கசாண்டர் கிளாசியாசுக்கு உத்தரவிட்டார். கி.மு. 310 வசந்த காலத்தில் இவர்கள் கொல்லப்பட்டதாகக் கருதப்படுகிறது, ஆனால் இவர்களின் மரணம் கோடை காலம் வரை மறைக்கப்பட்டது.
கொரவங்கள்
சிறுகோளான 317 ரோக்சானா என்ற பெயர் இவரது நினைவாக இடப்பட்டது.
வெளி இணைப்புகள்
பகுப்பு:பண்டைய கிரேக்கம் பகுப்பு:கிமு 340 பிறப்புகள் பகுப்பு:கிமு 310 இறப்புகள் பகுப்பு:பண்டைய கிரேக்க நபர்கள்
உருமாற்ற மலை
thumb|270px|[[தாபோர் மலையில் உருவமாற்ற தேவாலயம்]] இயேசு கிறித்து மலையில் உருவமாற்றம் பெறுதல் பற்றி புதிய ஏற்பாடு குறிப்பிடும் தெரியாத இடம் ஒன்று உள்ளது. மத்தேயு நற்செய்தி பின்வருமாறு குறிப்பிடுகிறது.
"ஆறு நாள்களுக்குப் பின்பு இயேசு பேதுருவையும் யாக்கோபையும் அவர் சகோதரரான யோவானையும் ஓர் உயர்ந்த மலைக்குத் தனிமையாகக் கூட்டிக்கொண்டு போனார். அங்கே அவர்கள்முன் அவர் தோற்றம் மாறினார். அவரது முகம் கதிரவனைப் போல் ஒளிர்ந்தது. அவருடைய ஆடைகள் ஒளிபோன்று வெண்மையாயின. இதோ! மோசேயும் எலியாவும் அவர்களுக்கு முன் தோன்றி இயேசுவோடு உரையாடிக்கொண்டிருந்தனர். பேதுரு இயேசுவைப் பார்த்து,' ஆண்டவரே, நாம் இங்கேயே இருப்பது நல்லது. உமக்கு ஒன்றும் மோசேக்கு ஒன்றும் எலியாவுக்கு ஒன்றுமாக மூன்று கூடாரங்களை அமைக்கட்டுமா? இது உமக்கு விருப்பமா?' என்றார். அவர் தொடர்ந்து பேசிக்கொண்டிருந்தபோது ஒளிமயமான மேகம் ஒன்று அவர்கள்மேல் நிழலிட்டது. அந்த மேகத்தினின்று,' என் அன்பார்ந்த மைந்தர் இவரே, இவர்பொருட்டு நான் பூரிப்படைகிறேன். இவருக்குச் செவிசாயுங்கள்' என்று ஒரு குரல் ஒலித்தது. அதைக் கேட்டதும் சீடர்கள் மிகவும் அஞ்சி முகங்குப்புற விழுந்தார்கள். இயேசு அவர்களிடம் வந்து அவர்களைத் தொட்டு,' எழுந்திருங்கள், அஞ்சாதீர்கள்' என்றார். அவர்கள் நிமிர்ந்து பார்த்தபோது இயேசு ஒருவரைத்தவிர வேறு எவரையும் காணவில்லை. அவர்கள் மலையிலிருந்து இறங்கிவந்தபோது இயேசு, 'மானிட மகன் இறந்து உயிருடன் எழுப்பப்படும்வரை இக்காட்சியைப்பற்றி எவருக்கும் சொல்லக்கூடாது' என அவர்களுக்குக் கட்டளையிட்டார்." (மத்தேயு 17:1–9)
அடையாளம்
சில இடங்கள் உருமாற்ற மலையாக இருக்கலாம் என நம்பப்படுகிறது:
உசாத்துணை
பகுப்பு:விவிலிய இடங்கள்
இனியவை நாற்பது
பூதஞ்சேந்தனார் என்பவர் இயற்றிய நூல் இனியவை நாற்பது. இது நாற்பது வெண்பாக்களினால் ஆனது. பண்டைக்காலத் தமிழ்நூல் தொகுப்புக்களில் ஒன்றான பதினெண்கீழ்க்கணக்கு நூல்களுள் இதுவும் ஒன்று. உலகில் நல்ல அல்லது இனிமையான விடயங்களை எடுத்துக்கூறுவதன் மூலம் மக்களுக்கு நீதி புகட்டுவதே இந்நூலின் நோக்கம். ஒவ்வொரு பாடலும் மூன்று நல்ல விடயங்களை எடுத்துக் கூறுகின்றது.
எடுத்துக்காட்டு
சுற்றியிருப்பவர்களுக்குக் கல்வி கற்பித்தல் மிகவும் நல்லது; கற்றறிந்த பெரியோர்களைத் துணை கொண்டு வாழ்தலும் மிக நன்று; சிறிய அளவிலாயினும் தேவைப்படுபவர்களுக்குக் கேட்காமலேயே கொடுப்பது எப்பொழுதுமே நல்லது என்னும் பொருள்படும் இந்நூற் பாடலொன்று பின்வருமாறு:
இது போல் இந்நூலில் 124 இனிய சொற்கள் கூறப்படுகின்றன. இந்நூல் பதினெண் கீழ்க்கணக்கில் உள்ள நான்கு நாற்பது பாடல்களைக் கொண்ட நூல்களில் இரண்டாவதாகும்.
ஆசிரியர் வரலாறு
இதன் ஆசிரியர் மதுரைத் தமிழாசிரியர் மகனார் பூதஞ் சேந்தனார் எனப்படுவர். இவர் தந்தையார் மதுரைத் தமிழாசிரியர் பூதன். இவர் வாழ்ந்த நாடு பாண்டி நாடு. இவர் சிவன், திருமால், பிரமன் முதலிய மூவரையும் பாடியுள்ளார். ஆதலால் இவரின் சமயம் வைதீகமாகும். இவர் சர்வ சமய நோக்குடையவராயிருந்திருக்க வேண்டும் எனக் கருதப்படுகிறது. இவர் பிரமனைத் துதித்திருப்பதால் கி.பி ஏழாம் நூற்றாண்டுக்குப் பிந்தியவர் என்பதோடு, இன்னா நாற்பதின் பல கருத்துக்களை அப்படியே எடுத்தாளுவதால் இவர் அவருக்கும் பிந்தியவர் எனலாம். அதனால் இவரது காலம் கி.பி. 725-750 எனப்பட்டது.
நூற்குறிப்பு
இந்நூல் கடவுள் வாழ்த்து நீங்கலாக 40 செய்யுட்களைக் கொண்டது. இவற்றுள், 'ஊரும் கலிமா' எனத் தொடங்கும் பாடல் ஒன்று மட்டுமே (8) பஃறொடை வெண்பா. ஏனைய அனைத்தும் இன்னிசை வெண்பாவினால் ஆக்கப்பட்டுள்ளது. இந்நூலில் நான்கு இனிய பொருள்களை எடுத்துக் கூறும் பாடல்கள், நான்கே நான்கு தான் உள்ளன(1, 3, 4, 5). எஞ்சிய எல்லாம் மும்மூன்று இனிய பொருள்களையே சுட்டியுள்ளன; இவற்றில் எல்லாம் முன் இரண்டு அடிகளில் இரு பொருள்களும், பின் இரண்டு அடிகளில் ஒரு பொருளுமாக அமைந்துள்ளமை கவனிக்கத் தக்கது. வாழ்க்கையில் நன்மை தரும் கருத்துக்களைத் தேர்ந்தெடுத்து 'இனிது' என்ற தலைப்பிட்டு அமைத்திருப்பதால் இஃது 'இனியவை நாற்பது' எனப்பட்டது. இதனை 'இனிது நாற்பது', 'இனியது நாற்பது', 'இனிய நாற்பது' என்றும் உரைப்பர்.
இனியவை நாற்பது - மூலம்
கடவுள் வாழ்த்து
(அருஞ்சொற்பொருள்: கண்மூன்றுடையான்- சிவபெருமான்; துழாய்மாலையான்- திருமால்/பெருமாள்; முகநான்குடையான் - பிரமன்; ஏத்தல் - போற்றித்துதித்தல்.)
நூல்
பாட்டு: 01.
(அருஞ்சொற் பொருள்: நற்சவை- நற்சபை/நல்அவை; கைக்கொடுத்தல்- உதவுதல்; சாலவும்- மிகவும்; தெற்றவும்- தெளிவாக; மேலாயார்- பெரியோர்கள்/மேலானவர்; சேர்வு- சேர்ந்திருத்தல்/துணைக்கொள்ளுதல்)